Ved 22-tiden mandag aften skete der et færdselsuheld ved Nørager i Himmerland. Det drejede sig om et solouheld, hvor Nordjyllands Politi besluttede at anholde føreren af bilen for at tage en blodprøve på ham. Der var nemlig mistanke om spirituskørsel. Men så langt nåede føreren ikke. På vej mod sygehuset blev føreren livløs, og en lægehelikopter blev sendt til stedet. Det skriver vagtchef ved Nordjyllands Politi, Karsten Højrup Kristensen, i en kortfattet pressemeddelelse. Herfra er sagen overgået til Den Uafhængige Politiklagemyndighed, oplyser han videre. Det er ikke muligt at få flere oplysninger om uheldet og dets konsekvenser fra Nordjyllands Politi. TV2Nord følger sagen.

Opsummering:
Føreren i et solouheld ved Nørager mandag aften blev livløs i en patruljebil på vej til hospitalet.